XVII 
Jordens Vegetation. Til Held for Warming var det ogsaa, at der i 
hans første Studenteraar vaagnede en fornyet Interesse for det bo¬ 
taniske Foreningsliv; Warming tog med Iver Del i dette, saa vel 
paa Møder og Ekskursioner som navnlig ved at forestaa Plante- 
bytningen med udenlandske Foreninger. 
I Efteraaret 1862 naaede Warming, ganske pludselig og uventet, 
det første store Vejkryds paa sin botaniske Løbebane. En Efter¬ 
middag, da han arbejdede i Stueetagen paa det gamle botaniske 
Museum ved Charlottenborg, kom Zoologen Johs. Reinhardt (som 
Warming selv plejede at sige) styrtende forbi ham op ad Trapperne 
til 1. Sal, hvor den nybagte botaniske Magister Hjalmar Kiær¬ 
sko u havde sin Arbejdsplads. Kiærskou var imidlertid gaaet, og 
Reinhardt kom derved naturligt til at veksle nogle Ord med War¬ 
ming, da han igen passerede Stueetagen. Det var Reinhardt’s 
Ærinde at anmode Kiærskou om at overtage en Stilling som Sekre¬ 
tær hos Palæontologen P. W. Lund i Lagoa Santa i Brasilien; ved 
et besynderligt Tilfælde skulde han nu træffe Warming i Kiær- 
skou’s Sted, og dette maa have indgivet ham en af disse pludselige 
Indskydelser, der hurtigt afføder en Beslutning. I hvert Fald blev 
Warming den følgende Dag kaldt op til Professor Ørsted, fik Stil¬ 
lingen hos P. W. Lund tilbudt — og modtog den 
I Lagoa Santa, hvor Warming tilbragte 3 lykkelige Studieaar, 
fandt han en værdig Tumleplads for sine Evner: en overdaadig 
Artsrigdom, fremmedartet og æggende, nye Fund og nye Gaader 
paa hver eneste Ekskursion; en underfuld Verden af ekstremt præ¬ 
gede Vegetationstyper, Catinga-Skovene og Vandfaldenes fantastisk 
tilpassede Blomsterplanter. I disse Omgivelser, ved at arbejde med 
denne Flora i sin rigelige Fritid, finsleb Warming sin systematiske 
og biologiske Sans; det Maal, han havde stillet sig „at studere 
Floraens Ejendommeligheder i det hele og de Naturforhold, hvoraf 
de betinges“ — en Formulering, der er karakteristisk for Warming 
ved sit frejdige Anslag — viser iøvrigt klart, at han allerede paa 
dette Stadium af sin Udvikling var økologisk indstillet. Med Kæmpe¬ 
flid bragte han store Samlinger til Veje, ialt hen imod 3000 Arter 
af Blomsterplanter; en Rigdom af biologiske Optegnelser og en stor 
Mængde Tegninger førte han ogsaa med tilbage — Raamaterialet 
II 
